b'\n_START_ARTICLE_\nTuhkpihlakas\n_START_SECTION_\nLevila\n_START_PARAGRAPH_\nEestis esineb tuhkpihlakas loodusliku liigina L\xc3\xa4\xc3\xa4ne-Saaremaal \xe2\x80\x93 Viidum\xc3\xa4el ja S\xc3\xb5rve poolsaarel._NEWLINE_Tuhkpihlakas on \xc3\xbcks kolmest Eestis looduslikult kasvavast pihlakaliigist. Harulduse t\xc3\xb5ttu kuulub liik punasesse raamatusse.\n_START_SECTION_\nKirjeldus\n_START_PARAGRAPH_\nTuhkpihlakas on saagjate servadega lihtlehtedega. Lehed on ebakorrap\xc3\xa4raselt hambulised, alusel kiilja terve servaga. Lehestik on heledam, kui harilikul pihlakal ja lehed on alt tugeva tuhkhallika vildikihiga._NEWLINE_\xc3\x95ied on valged. L\xc3\xa4\xc3\xa4gemaitselised viljad on \xc3\xbcmarovaalsed, 1\xe2\x80\x931,5 (2) cm pikad, oran\xc5\xbeid v\xc3\xb5i pruunikaspunased ja valkjate t\xc3\xa4ppidega. Viljad p\xc3\xbcsivad s\xc3\xbcgisel kaua puul.'